Document ID: 31977R2450

KOMISSION ASETUS (ETY) N:o 2450/77 annettu 8 päivänä marraskuuta 1977 markkinoilta vedettyjen hedelmien ja vihannesten myynnin edellytyksistä annettujen asetusten (ETY) N:o 1559/70, (ETY) N:o 1562/70 ja (ETY) N:o 55/72 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna neuvoston asetuksella (ETY) N:o 1034/77(2), ja erityisesti sen 21 artiklan 4 kohdan,
sekä katsoo, että
markkinoilta vedettyjen hedelmien ja vihannesten rehuteollisuudelle toimittamista koskevista edellytyksistä 31 päivänä heinäkuuta 1970 annetun komission asetuksen (ETY) N:o 1559/70(3) sekä tiettyjen markkinoilta vedettyjen hedelmien tislaamoteollisuudelle toimittamisen edellytyksistä 31 päivänä heinäkuuta 1970 annetun komission asetuksen (ETY) N:o 1562/70(4), sellaisina kuin ne ovat molemmat muutettuina asetuksella (ETY) N:o 1687/76(5), 9 artiklassa vahvistetaan tarjouskilpailun voittajan tai julkisessa huutokaupassa ostajan antaman jalostusvakuuden laskentatapa,
markkinoilta vedettyjen hedelmien ja vihannesten myymistä koskevien tarjouskilpailupyyntöjen edellytyksistä 10 päivänä tammikuuta 1972 annetun komission asetuksen (ETY) N:o 55/72(6), sellaisena kuin se on viimeksi muutettuna asetuksella (ETY) N:o 2705/76(7), 7 artiklassa määritellään vakuuden laskentatapa,
kokemus on osoittanut, että edellä mainittujen säännösten soveltamisesta johtunut vakuuden määrä voi joissain tapauksissa heikentää markkinoilta vedettyjen tuotteiden myyntiä; tämän epäkohdan poistamiseksi on suotavaa mukauttaa vakuuden määrää sen mukaan miten helposti pilaantuva kyseinen tuote on samalla ennakoiden sellaisen valvontajärjestelmän käyttöön ottaminen, joka takaa, että tuote katsotaan sellaisenaan ihmisravinnoksi kelpaamattomaksi, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN
1 artikla
Täydennetään asetuksen (ETY) N:o 1559/70 9 artiklaa, asetuksen (ETY) N:o 1562/70 9 artiklaa ja asetuksen (ETY) N:o 55/72 7 artiklaa alakohdalla seuraavasti:
"Asianomaisen jäsenvaltion nimeämä elin voi kuitenkin vahvistaa vakuuden määrän:
- persikoiden osalta: 20 prosenttiin määrästä, joka saadaan edellisen alakohdan säännösten soveltamisesta;
- muiden tuotteiden osalta: 40 prosenttiin määrästä, joka saadaan edellisen alakohdan säännösten soveltamisesta,
jos kyseiseen tuotteeseen sovelletaan valvontajärjestelmää, joka takaa, että se todetaan hetkellä, jona se toimitetaan jalostamolle, sellaisenaan ihmisravinnoksi kelpaamattomaksi."
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä marraskuuta 1977.

Labels: 3
11
17